CELEX: 62009CA0438
Language: sk
Date: 2010-12-22 00:00:00
Title: Vec C-438/09: Rozsudok Súdneho dvora (tretia komora) z  22. decembra 2010 (návrh na začatie prejudiciálneho konania, ktorý podal Naczelny Sąd Administracyjny — Poľská republika) ﾀﾔ Bogusław Juliusz Dankowski/Dyrektor Izby Skarbowej w Łodzi (Šiesta smernica o DPH — Právo na odpočítanie DPH odvedenej na vstupe — Poskytnuté služby — Zdaniteľná osoba nezapísaná v registri osôb povinných platiť DPH — Náležité údaje uvedené na faktúre na účely DPH — Vnútroštátna daňová právna úprava — Obmedzenie práva na odpočítanie na základe článku 17 ods. 6 šiestej smernice o DPH)

26.2.2011   
            
            
               SK
            
            
               Úradný vestník Európskej únie
            
            
               C 63/8
            
         Rozsudok Súdneho dvora (tretia komora) z 22. decembra 2010 (návrh na začatie prejudiciálneho konania, ktorý podal Naczelny Sąd Administracyjny — Poľská republika) — Bogusław Juliusz Dankowski/Dyrektor Izby Skarbowej w Łodzi
   (Vec C-438/09) (1)
   
   (Šiesta smernica o DPH - Právo na odpočítanie DPH odvedenej na vstupe - Poskytnuté služby - Zdaniteľná osoba nezapísaná v registri osôb povinných platiť DPH - Náležité údaje uvedené na faktúre na účely DPH - Vnútroštátna daňová právna úprava - Obmedzenie práva na odpočítanie na základe článku 17 ods. 6 šiestej smernice o DPH)
   2011/C 63/15
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Žalobca: Bogusław Juliusz Dankowski
   
      Žalovaný: Dyrektor Izby Skarbowej w Łodzi
   
      Predmet veci
   
   Návrh na začatie prejudiciálneho konania — Naczelny Sąd Administracyjny — Výklad článku 17 ods. 6 smernice 77/388/EHS: šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Zlučiteľnosť tohto ustanovenia s vnútroštátnou právnou úpravou, ktorá vylučuje nárok na odpočítanie DPH zaplatenej na vstupe za poskytnutú službu a vyplývajúcej z faktúry, ktorú v rozpore s vnútroštátnym právom vystavila osoba nezapísaná v registri osôb povinných platiť DPH
   
      Výrok rozsudku
   
   
               1.
            
            
               Články 18 ods. 1 písm. a) a 22 ods. 3 písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia zmenenej a doplnenej smernicou Rady 2006/18/ES zo 14. februára 2006, sa majú vykladať v tom zmysle, že zdaniteľná osoba má právo na odpočítanie dane z pridanej hodnoty odvedenej za služby poskytnuté inou zdaniteľnou osobou, ktorá nie je zapísaná v registri osôb povinných platiť daň z pridanej hodnoty, pokiaľ príslušné faktúry obsahujú všetky údaje požadované uvedeným článkom 22 ods. 3 písm. b), najmä také, ktoré sú potrebné na identifikáciu osoby, ktorá uvedené faktúry vystavila a povahy poskytnutých služieb.
            
         
               2.
            
            
               Článok 17 ods. 6 šiestej smernice 77/388/EHS zmenenej a doplnenej smernicou 2006/18/ES sa má vykladať v tom zmysle, že mu odporuje vnútroštátna právna úprava, ktorá obmedzuje právo na odpočítanie dane z pridanej hodnoty zaplatenej zdaniteľnou osobou inej zdaniteľnej osobe, ktorá poskytla služby, ak posledná uvedená osoba nie je zapísaná v registri osôb povinných platiť daň z pridanej hodnoty.
            
         
      (1)  Ú. v. EÚ C 37, 13.2.2010.